**METODOLOGIE privind respectarea** **principiului**

**”A nu prejudicia în mod semnificativ” (DNSH)**

**pentru proiectele etapizate în cadrul Programului Regional București-Ilfov 2021-2027**

1. **Context**

Potrivit prevederilor Art 4 alin 1 din OUG nr. 36/2023 *privind stabilirea cadrului general pentru închiderea programelor operaţionale finanţate în perioada de programare 2014-2020*, AMPOR a stabilit lista proiectelor/operaţiunilor finanţate în perioada de programare 2014-2020 care se etapizează în perioada de programare 2021-2027.

În acest context, Autoritatea de Management pentru Programul Regional 2014-2020, în colaborare cu Agenția pentru Dezvoltare Regională Vest, care are calitatea de organism intermediar pentru POR 2014-2020 și îndeplinește rolul de Autoritate de Management pentru Programul Regional București-Ilfov 2021-2027, a identificat proiectele etapizate care vor beneficia de finanțare în cadrul PR BI 2021-2027.

Prin Decizia nr. 13 din 29.11.2023 Comitetul de Monitorizare pentru Programul Regional București-Ilfov2021-2027 a adoptat *Metodologia și Criteriile de Evaluare și Selecție pentru Proiectele/ Operațiunile Etapizate*, *în vederea Încheierii Contractelor de Finanțare Necesare pentru Continuarea Finanțării Proiectelor/ Operațiunilor Etapizate din Fondurile Europene Alocate în cadrul Politicii de Coeziune 2021-2027.* Lista proiectelor POR 2014-2020 propuse pentru etapizare din PR BI 2021-2027 însumează 18 de proiecte. Analiza celor 18 de proiecte etapizate a identificat faptul că tipurile majore de acțiuni finanțate în cadrul proiectelor nu diferă de activitățile sprijinite prin PR BI 2021-2027. De altfel, propunerea de modificare a programului transmisă Comisiei Europene nu prevede introducerea de noi coduri de intervenție la nivelul programului pentru acomodarea proiectelor etapizate.

Intervențiile regionale PR BI 2021-2027 care vor prelua finanțarea proiectelor etapizate din POR 2014-2020 sunt următoarele:

| **Axa prioritară (AP) POR 2014-2020/Operațiunea** | **Obiectiv de politică/** | **Prioritate/ Obiectiv specific PR BI Intervenție regională PR BI** | **Apeluri de proiecte** |
| --- | --- | --- | --- |
| PI 3.1b | ***OP 2 - OS (i)* Promovarea măsurilor de eficiență energetică și reducerea emisiilor de gaze cu efect de seră; cu mediul** | **P3.** O regiune cu localități prietenoase cu mediul **3.2. Creșterea eficienței energetice în clădirile publice** | PRBI/P3/**3.2/1/**2024/Etapizat |
| PI 3.2 | OP 2 - OS (viii) Promovarea mobilității urbane multimodale durabile, ca parte a tranziției către o economie cu zero emisii de dioxid de carbon; | **P4.** O regiune cu mobilitate urbană multimodală durabilă **4.2. Serviciul de transport public de călători** | PRBI/P4/4.2/1**/**2024/Etapizat |
| PI5.1 Conservarea, protejarea, promovarea și dezvoltarea patrimoniului natural și cultural | **OP5-OS (i)**  **promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane** | **P7.** O regiune atractivă  **7.2. Conservarea, protecția și valorificarea durabilă a patrimoniului cultural și a infrastructurilor destinate activităților culturale în zonele urbane** | PRBI/P7/7.2/1**/**2024/Etapizat |
| PI 10.1 Apel dedicat învăţământului antepreşcolar şi preşcolar (A) | **OP4–OS (ii)**  **Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online** | **P6.** - O regiune cu infrastructură educațională modern  **6.1. Crearea și modernizarea de infrastructuri educaționale pentru învățământul timpuriu (antepreșcolar: creșe și preșcolar: grădinițe)** | PRBI/P6/6.1/1**/**2024/Etapizat |
| AP 10, PI 10.1  OS 10.1 Creșterea gradului de participare la nivelul educaţiei timpurii şi învăţământului obligatoriu, în special pentru copii cu risc crescut de părăsire timpurie a sistemului  Apel dedicat învăţământului obligatoriu (B) | **OP4–OS (ii)**  **Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online** | **P6.** - O regiune cu infrastructură educațională modern  **6.2. Crearea și modernizarea de infrastructuri educaționale pentru învățământul primar și secundar, inclusiv campusuri (primar, gimnazial și liceal: teoretic și vocațional, incluzând unitățile de învățământ cu program sportiv suplimentar și unitățile de învățământ pentru activități extrașcolare)** | PRBI/P6/6.2/1**/**2024/Etapizat |
| AP 10, PI 10.1  OS 10.2 Creșterea gradului de participare la învăţământul profesional şi tehnic şi învăţare pe tot parcursul vieţii,  Apel dedicat învăţământului profesional şi tehnic şi învăţării pe tot parcursul vieţii | **OP4–OS (ii)**  **Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online** | **P6.** - O regiune cu infrastructură educațională modern  **6.4. Crearea și modernizarea de infrastructuri educaționale pentru învățământul superior, inclusiv campusuri** | PRBI/P6/6.4/ 1**/**2024/Etapizat |

1. **Abordarea principiului DNSH în cadrul PR BI 2021-2027**

În pregătirea Programului Regional București-Ilfov 2021-2027, AM PR BI a elaborat documentul suport *EVALUARE ”DO NO SIGNIFICANT HARM” Programul Operațional Regional București-Ilfov 2021-2027*.

Documentul analizează tipurile de acțiuni din cadrul fiecărui obiectiv specific pentru a semnaliza potențialul efect asupra mediului prin prisma celor șase obiective climatice. Analiza, care a încorporat și rezultatul evaluării strategice de mediu (SEA) al Programului Regional București-Ilfov 2021-2027 concretizat prin avizul de mediu nr. 85/28.03.2022, concluzionează că tipurile de acțiuni eligibile în cadrul programului nu prejudiciază în mod semnificativ mediul, cu condiția ca, în implementarea proiectelor, solicitanții de finanțare să respecte anumite condiții și recomandări specifice menționate, inclusiv, după caz, identificarea și stabilirea de măsuri de atenuare/compensatorii la nivelul proiectului și/sau beneficiarului de finanțare care să reducă şi/sau să compenseze cât mai mult posibil efectele negative semnificative asupra mediului identificate.

Prin urmare, respectarea principiului ”*a nu prejudicia în mod semnificativ*” în procesul de selectare a operațiunilor nu presupune o analiză detaliată a respectării celor șase obiective de mediu la nivelul fiecărui proiect, ci AM PR BI 2021-2027 a stabilit în cadrul sistemului de evaluare a cererilor de finanțare criterii de evaluare a pragului de calitate care atestă conformitatea cu tipurile de acțiuni eligibile stabilite la nivelul programului și, după caz, cu condițiile stipulate în analiza DNSH elaborată la nivelul programului, precum și criterii care să impună respectarea legislației naționale și europene de mediu relevante.

Din cele șase obiective de mediu, patru dintre acestea (utilizarea durabilă și protejarea resurselor de apă și a celor marine, economia circulară, inclusiv prevenirea generării de deșeuri și reciclarea acestora, prevenirea și controlul poluării și protecția și refacerea biodiversității și a ecosistemelor) se vor evalua în cadrul procedurii de reglementare din punct de vedere al protecției mediului în conformitate cu Legea nr. 292/2018. Concluziile care stau la baza deciziilor autorității de mediu cât și măsurile impuse se regăsesc în actul de reglementare, respectiv Decizia etapei de încadrare/Clasarea notificării.

De asemenea, AM PR BI 2021-2027 pune la dispoziția solicitanților de finanțare pentru fiecare apel de proiecte o Metodologie *privind abordarea aspectelor de dezvoltare durabilă, respectarea principiului de „a nu prejudicia în mod semnificativ” (DNSH) și de asigurare a „Imunizării la schimbării climatice” pentru implementarea Programului Regional București-Ilfov 2021-2027.*

1. **Abordarea principiului DNSH pentru proiectele etapizate**

Abordarea principiului DNSH pentru proiectele etapizate propusă este aliniată la recomandările Comisiei cu privire la operaționalizarea principiului de "a nu aduce prejudicii semnificative" în criteriile de selecție rezumate în Ares (2022)8138444 – 24/11/2022 și se bazează pe următoarele considerente cheie:

* Aplicarea principiului de "a nu aduce prejudicii semnificative" ar trebui să fie proporțională cu nivelul de risc al intervențiilor;
* Aplicarea principiului nu ar trebui să conducă la un volum de muncă inutil nici pentru autoritățile de management, nici pentru beneficiari, ținând seama în special de obiectivul de a asigura o selecție rapidă și fără probleme a operațiunilor etapizate;
* Aplicarea principiului nu ar trebui să impună, **atunci când este posibil,** necesitatea ca beneficiarul să efectueze evaluări suplimentare lungi și detaliate sau necesitatea de a concepe și de a pune în aplicare măsuri de atenuare fie încorporate în faza II, fie ca proiecte compensatorii de sine stătătoare

Analiza durabilității din punct de vedere a mediului a unui anumit proiect sau a anumitor investiții din cadrul proiectului urmărește următoarele obiective de mediu (Regulamentul UE 2020/852 - art. 9):

1. 1. atenuarea schimbărilor climatice;
2. 2. adaptarea la schimbările climatice;
3. 3. utilizarea durabilă și protejarea resurselor de apă și a celor marine;
4. 4. economia circulară, inclusiv prevenirea generării de deșeuri și reciclarea acestora;
5. 5. prevenirea și controlul poluării aerului, apei sau solului;
6. 6. protecția și refacerea biodiversității și a ecosistemelor.

Proiectele etapizate preluate în PR BI 2021-2027 vor fi finanțate în conformitate cu condițiile de sprijin stabilite în perioada 2014-2020, fiind supuse excepției stipulate la art. 118a, alineatul (1) din Regulamentul (UE) 2060/2021, **dar** vor trebui să respecte regulile și condițiile de finanțare aferente perioadei de programare 2021-2027 în ceea ce privește respectarea principiului DNSH - ”A nu prejudicia în mod semnificativ”.

Etapa a II-a a proiectelor etapizate acoperă următoarele tipuri de intervenții:

* intervenții de reabilitare și eficientizare energetică la clădiri existente
* construirea de clădiri noi dedicate infrastructurii școlare
* lucrări de intervenții, consolidare, modrnizare, restaurare a cladirilor monumente istorice
* achizitionarea de mijloace de transport cu emiisii GES zero (tramvaie)

Prin urmare, **concluziile analizei DNSH, elaborată în faza de programare, inclusiv condițiile și recomandările specifice menționate pentru fiecare tip de acțiune eligibilă din cadrul PR BI 2021-2027 sunt aplicabile și proiectelor etapizate.** În acest context, la nivelul AM PR BI s-a realizat o analiză a proiectelor etapizate privind asigurarea implementării principiului ”a nu prejudicia în mod semnificativ” pentru activitățile rămase de etapizat, aferente etapei a II- a, respectiv a fost analizat prin prisma celor șase obiective de mediu ale principiului ”a nu prejudicia în mod semnificativ”. Aceasta analiză a fost întocmită utilizând *Metodologia* *privind abordarea aspectelor de dezvoltare durabilă, respectarea principiului de „a nu prejudicia în mod semnificativ” (DNSH) și de asigurare a „Imunizării la schimbării climatice” pentru implementarea Programului Regional București-Ilfov 2021-2027.*

Dupa analiza celor 18 proiecte etapizate, au fost identificate o serie de activități/cheltuieli care, deși au fost eligibile conform condițiilor de sprijin aferente perioadei 2014-2020, contravin regulilor de eligibilitate pentru perioada 2021-2027 și care au potențialul de a afecta obiectivul de mediu referitor la atenuarea schimbărilor climatice (ex. achiziționarea și instalarea sistemelor de încălzire pe bază de combustibil gazos și biomasă în cazul proiectelor privind reabilitarea clădirilor existente sau construire de clădiri noi). Pentru acestea au fost/nu au fost propuse masuri compensatorii, asa cum rezulta din Anexa 1 - ***Analiza DNSH pentru proiectele etapizate si măsuri compensatorii***.

Cu toate acestea, având în vedere maturitatea proiectelor, respectiv cu documentațiile tehnice faza proiect tehnic elaborate și în marea majoritate, chiar în plină execuție a contractelor de lucrări și/sau servicii, este foarte dificil să se încorporeze cerințe suplimentare DNSH în cadrul proiectelor ținând cont de dificultățile din punct de vedere tehnic și financiar generate de modificarea soluțiilor tehnice. Pentru astfel de proiecte este necesar să se stabilească, în cazul în care nu se regăsesc deja ca activități în cadrul proiectului sau în cadrul unui proiect care propune activități integrate și complementare cu proiectul etapizat (ex. utilizarea unor surse de energie regenerabilă, etc.), măsuri de atenuare/compensatorii la nivelul proiectului și/sau beneficiarului de finanțare care să reducă și/sau să compenseze cât mai mult posibil aceste efecte negative. Beneficiarul poate folosi ca măsură compensatorie inclusiv un alt proiect implementat care conține activități de tipul celor enumerate mai sus, cu condiția ca acesta să nu fi fost considerat măsură compensatorie pentru alt proiect cu finanțare europeană.

Realizarea măsurilor compensatorii adaptate în funcție de fiecare proiect în parte se asumă de beneficiar în cadrul contractului de finanțare fie din resurse proprii, ca un proiect distinct, fie din bugetul aferent etapei II-a proiectului etapizat, constituind cheltuială neeligibilă. Măsurile compensatorii se realizează nu mai târziu de data finalizării implementării proiectului sau, în cazuri justificate, în perioada de durabilitate, dar nu mai târziu de 2 ani de la finalizarea implementării proiectului.

În concluzie, din analiza elaborată de AM PR BI a rezultat, în funcție de tipologia proiectelor, o serie de obligații suplimentare care se vor solicita beneficiarilor în cadrul contractelor de finanțare pentru PR BI 2021-2027 ca și condiții obligatorii a fi respectate în implementarea proiectului etapizat.